
ভাদ্র ১৩৫৮ 
্রস্থাগার-সপ্তাহ উপলক্ষে পুন্তিকাআকারে মুকিত 
প্রকাশক শ্রীপুলিনবিহারী সেন 


বিশ্বভারতী । ৬৩ দ্বারকানাথ ঠাকুর লেন। কলিকাতা 
মুদ্রাকর শ্রীপ্রভাতচন্দ্র রাস 
শ্রীগৌরাঙ্গ প্রেস। ৫ চিস্তামণি দাস লেন। কলিকাতা 


| ১ ছা এক 


নল্য ছুই আনা- 


লাইব্রেরির মুখ্য কর্তব্য 


গৃর.তা মানুষের একটা প্রধান রিপু। একবার যখন সে সংগ্রহ 
করতে আরম্ভ করে তখন সংগ্রহের লক্ষ্য সে ভুলে যায়, তাকে 
খ্যার নেশায় পেয়ে বসে। লোহার সিন্ধুক বোঝাইয়ের জন্তে 
টাকাঁসংগ্রহই হোঁক, বা সম্প্রদায়ের আয়তন বাড়াবার জন্যে লোক- 
সংগ্রহই হোক, সেই সংগ্রহবাঘুর ধাক্কায় মানুষের মনকে ভাসিয়ে 
নিয়ে চলে, ঘাটে পৌছবার উদ্দেশ্যটা সেই অন্ধ বেগে অস্পষ্ট হয়ে 
ওঠে সত্যের সম্মান বস্তর পরিমাণে নয় এ কথা মনে থাকে না। 
অধিকাংশ লাইব্রেরিই সংগ্রহবাতিকগ্রস্ত । তার বারে! আনা 
বই প্রাক্সই ব্যবহারে লাগে না, ব্যবহারযোগা অন্ত চার আনা! বইকে 
এই অতিস্ফীত গ্রন্থপুঞ্ত কোণঠাসা ক'রে রাখে । যার অনেক টাকা 
আমাদের দেশে তাকে বড়োমানুষ বলে ; অর্থাৎ ম্াত্বের আদর্শ 
বিষয় নিয়ে, আশয় নিয়েনয়। প্রায় সেই একই কারণে বড়ো লাইব্রেরির 
গর্ব অনেকখানিই তার গ্রস্থসংখ্যার উপরে। সেই গ্রস্থগুলিকে 
ব্যবহারের স্থযোগ-ধানের উপরেই তার গৌরব প্রতিষ্ঠিত হওয়া 
উচিত ছিল, কিন্তু আপন অহংকার-তৃপ্তির জন্তে সেটা অত্যাবশ্যক 
নয়। ক্রোড়পতি সভায় উপস্থিত হলে সসম্তরমে আসন ছেড়ে তার 
অভ্যর্থনা করি । এই সম্মানলাভের জন্যে ধনীর বদান্ততার প্রয়োজন 
নেই, তার সঞ্চয়ই যথেষ্ট । 


আমাদের ভাষায় যতগুলি ও তার তু রকমের আধার 





যাবে ষে, বড়ো অভিধানে হঙগুলি কথা জম! হয়েছে তার বেশি 
ভাগেরই ব্যবহার কদীচ হয়। অথচ তাদের সঞ্চয় হওয়া আবশ্তক। 
কিন্তু সাহিত্যে ব্যবহৃত শব্দগুলি সজীব, প্রত্যেকটি অপরিহার্য । 
অভিধানের চেয়ে সাহিত্যের মূল্য বেশি এ কথা! মানতেই হয়। 

লাইব্রেরি সম্বন্ধে সেই একই কথা । লাইব্রেরি তার যে অংশে 
মুখ্যতঃ জমা করে সে অংশে তার উপযোগিতা আছে, কিন্তু যে 

ংশে সে নিত্য ও বিচিত্রভাবে ব্যবস্ৃত সেই অংশে তার সার্থকতা । 

লাইব্রেরিকে সম্পূর্ণ ব্যবহারযোগ্য করে তোলবার চিন্তা ও পরিশ্রম 
লাইব্রেরিয়ান প্রায় শ্বীকার করতে চায় না। তার কারণ, 
সঞ্চয়বহুলতার দ্বারাই সাধারণের মনকে অভিভূত করা সহজ | 

লাইব্রেরিকে ব্যবহার্য করতে গেলে লাইব্রেরির পরিচয় সুস্পষ্ট 
ও সর্বাঙ্গসম্পূর্ণ হওয়া চাই। নইলে তাঁর মধো প্রবেশ চলে ন1। 
সে এমন একটা শহরের মতো হয়ে ওঠে যাঁর বাড়িঘর বিস্তর কিন্তু 
পথঘাট নেই । 

যারা বিশেষভাবে বই সন্ধান করবার জন্যে লাইব্রেরিতে 
যাওয়া-আসা করে তারা নিজের গরজেই ছুর্গমের মধ্যেই একটা 
পায়ে-চলা পথ বানিয়ে নেয়। কিন্তু লাইব্রেরির নিজের একটা দায় 
আছে। সে হচ্ছে তাঁর সম্পদের দায় । যেহেতু তার বই আছে সেইহেতু 
সেই বইগুলি পড়িয়ে দিতে পারলেই তবে সে ধন্য হয়। সে 
অক্রিয়ভাবে দাড়িয়ে থাকবে নী, সক্রিয়ভাবে যেন সে ডাক দিতে 
পারে। কেননা, তমষ্টং যন্ত্র দীয়তে | 

সাধারণতঃ লাইব্রেরি বলে থাকে, আমার গ্রস্থতালিকা আছে, 
ত্বয়ং দেখে নেও, বেছে নেও । কিন্তু তালিকার মধ্যে আহ্বান নেই, 

পরিচয় নেই, তার তরফে কোনো আগ্রহ নেই । যে লাইব্রেরির মধ্যে 
তার নিজের আগ্রহের পরিচয় পাই, ষে নিজে এগিয়ে গিয়ে পাঠককে 
অভ্যর্থনা করে আনে, তাকেই বলি ব্দান্-_- সেই হল বড়ো 
লাইব্রেরি-_ আকরুতিতে নয়, প্রকৃতিতে । শুধু পাঠক লাইব্রেরিকে 
তৈরি করে তা৷ নয়, লাইব্রেরি পাঠককে তৈরি করে তোলে । 

এই কথাটি যদি মনে রাখা যায় তা হলে বোঝা যাবে, 
লাইব্রেরিয়ানের কাজটা মস্ত কাজ। শেল্ফের উপরে গুছিয়ে বই 
সাজিয়ে হিসেব রাখলেই তার কাজ সারা হল না। অর্থাৎ 
সংখ্যা নিয়ে বিভাগ নিয়ে যেটুকু কাজ সেটুকু সবচেয়ে বড়ো কাজ 
নয়। লাইব্রেরিয়ানের গ্রন্থবোধ থাক চাই, কেবল ভাগারী 
হলে চলবে না। 

কিন্তু লাইব্রেরি অত্যন্ত বেশি বড়ো হলে কোনো! লাইব্রেরিয়ান 
তাকে সত্যভাবে সম্পূর্ণভাবে আয়ত্ত করতে পারে নাঁ। সেইজন্তে 
আমি মনে করি, বড়ো বড়ো লাইব্রেরি মুখ্যতঃ ভাণ্ডার ; ছোটো 
ছোটে! লাইব্রেরি ভোজনশালা, তা প্রত্যহ প্রাণের ব্যবহারে 
ভোগের ব্যবহারে লাগে। 

ছোটে। লাইব্রেবি বলতে আমি এই বুঝি, তাতে সকল 
বিভাগের বই থাকবে, কিন্তু একেবারে চোখা চোখা বই। 
বিপুলায়তন গণনার বেদীতে নৈবেছ্ জোগাবার কাজে একটি 
বইও থাকবে না, প্রত্যেক বই থাকবে নিজের বিশিষ্ট মহিমা 
নিয়ে। লাইত্রেরিয়ান হবেন যথার্থ সাধক, নির্লোভ, শেল্ফ- 
ভত্তির অহংকার তাকে ত্যাগ করতে হবে। এখানে ভোজের 
আয়োজন যা থাকবে সমন্তই সাদরে পাঠকদের পাতে দেবার 

যোগ্য ; আর লাইব্রেরিয়ানেষ থাকবে গুদাম-রক্ষকের যোগ্যত। 
নয়, আতিথ্যপালনের যোগ্যতা । 

মনে করে! কোনো লাইব্রেরিতে ভালে ভালে। মাসিক পত্র 
আসে, কতকগুলি দেশের, কতকগুলি বিদেশের ৷ যদি লাইব্রেরির 
যাচাই-বিভাগের কোনো! ব্যক্তি তাদের থেকে বিশেষ পাঠ্য 
প্রবন্ধ গুলিকে শ্রেণীবিভক্তভাবে নির্দিষ্ট ক'রে একটা তালিকা পাঠগৃহের 
দ্বারের কাছে ঝুলিয়ে রাখেন তা হলে সেগুলি পাঠের সম্ভাব্ন। 
নিশ্চিত বাড়ে। নইলে এই-সকল পত্রিকা বারো আনা অপঠিত 
ভাবে স্তপাকার জমে উঠে লাইব্রেরি স্থান ক্ষয় ও ভার 
বৃদ্ধিকরে। নৃতন বই এলে খুব অল্প লাইব্রেরিয়ান তার বিবরণ 
নিজে জেনে পাঠকদের জানিয়ে দেবার উপায় করে দেন। যে- 
কোনো বিষয়ে ভালে! বই আসবামাত্র তার ঘোষণ! হওয়া! চাই। 

ঘোষণা হবে কার কাছে। বিশেষ পাঠকমগুলীর কাছে । প্রতোক 
লাইব্রেরির অন্তরঙ্গ-সভ্য-রূপে একটি বিশেষ পাঠকমগ্ডলী থাকা! 
চাই। সেই মগুলীই লাইব্রেরিকে প্রাণ দেয় । লাইব্রেরিয়ান যদি 
এই মগ্ডলীকে তৈরি করে তুলে একে আকৃষ্ট করে রাখতে পারেন 
তবেই বুঝব তার কৃতিত্ব । এই মণ্ডলীর সঙ্গে তার লাইব্রেরির 
মর্মগত সন্বন্ধ-স্থাপনের তিনি মধ্যস্থ। অর্থাৎ, ভার উপরে ভার 
কেবল গ্রন্থগুলির নয়, গ্রন্থপাঠকের । এই উভয়কে রক্ষা করার দ্বার! 
তিনি তার কর্তব্যপালন-- তার যোগ্যতার পরিচয় দেন। 

যে বইগুলি লাইব্রেরিয়ান সংগ্রহ করতে পেরেছেন কেবল 
তাদের সম্বন্ধেই লাইব্রেরিয়ানের কর্তব্য আবদ্ধ নয়। ভার জান 
থাকা চাই, বিষয়বিশেষের জন্য প্রধান অধ্যয়নযোগ্য কী কী বই 

প্রকাশিত হচ্ছে। শাস্তিনিকেতন-বিদ্যালয়ে শশ্তপাঠ্য গ্রন্থের প্রয়োজন 
ঘটে। এই নিয়ে নানা স্থানে সন্ধান করে আমাকে বই ,নির্বাচন 
করতে হয়। প্রত্যেক লাইব্রেরির উচিত এইরূপ কাজে সাহায্য. 
করা। বিশেষ বিশেষ বিষয়ে যেকোনো বই বৎসরে বৎসরে 
খ্যাতি অর্জন করে তার তালিকা লাইব্রেরিতে বিশেষভাবে 
রক্ষিত হলে একটা অত্যাবশ্যক কর্তব্য সাধিত হয়। যর্দি কোনে 
লাইব্রেরি এই সম্বন্ধে খ্যাতি অর্জন করতে পারে, যদি সাধারণে 
জানে সেইখানে পাঠযোগ্য ভালো বইয়ের সন্ধান পাওয়া যায়, 
তা হলে গ্রন্থপ্রকীশকেরা নিজের গরজে সেখানে তাদের গ্রন্থের 
তালিকা ও পরিচয় পাঠিয়ে দেবেন । 

উপসংহারে আমার বক্তব্য এই ষে, নিখিল ভারত লাইব্রেরি 
পরিষদ থেকে ত্রমাসিক ষাণ্মাসিক বা বাধষিক এমন একটি 
পত্রিকা প্রকাশিত হওয়া উচিত যাতে অন্তত ইংরেজি ভাষায় 
বিজ্ঞান ইতিহাস সাহিত্য প্রভৃতি সম্বন্ধে যেসকল ভালো বই 
প্রকাশ হচ্ছে যথাসস্তব তার বিবরণ প্রকাশ করা যেতে পারে । 
দেশের চারি দিকে যদি লাইব্রেরি-গ্রতিষ্ঠার উৎসাহ দিতে হয় তবে 
সেই লাইবেরিগুলিতে কী কী বই সংগ্রহ করা কত্ব্য সে সম্বন্ধে 
সাহাধ্য করা এই প্রতিষ্টানেরই কাজ । ্‌ 

এই প্রবন্ধে আমি যে কথাটি বলতে চেয়েছি সেটা সংক্ষেপে 
এই যে, লাইব্রেরির মুখ্য কর্তব্য গ্রস্থের সঙ্গে পাঠকদের সচেষ্ট 
ভাবে পরিচয় সাধন করিয়ে দেওয়া, গ্রন্থ সংগ্রহ ও সংরক্ষা তার 
গৌণ কাজ। 

বিশ্ববিদ্যাসংগ্রহ 


এই গ্রন্থমালার জন্য বিশ্বভারতী জাতীয় অভিনন্দন লাভের যোগ্যতা 
অর্জন করিয়াছেন। যুগান্তর 


প্রত্যেক সভ্য দেশেই জনসাধারণের মধ্যে প্রচারের উদ্দেশ্ট্ে 
প্রয়োজনীয় পুস্তকপসমূহের স্থুলভ সংস্করণ প্রকাশ করিবার বিভিন্ন 
প্রতিষ্ঠান আছে। বিশ্বভারতী বাংলাদেশে সেই অভাব পূরণ 
করিবার জন্ ব্রতী হইয়াছেন । -_ দেশ 


অন্ন কথায় অনেক কথা ব'লে নীরসকে অমৃত করা হয়েছে, এমন 
গ্রন্থ পেতে হলে এই সিরিজের দিকে তাকাতে হয়। -_পুর্বাশ। 


আমাদের ইস্কুল-কলেজের ভ্রমাত্বক শিক্ষার পরিপূরক ও 
সংশোধক রূপে এ ধরনের বই যত বেশি প্রকাশিত ও প্রচারিত হয় 
ততই ভালো । _-কবিত 
বিশ্বভারতী বিশ্ববিদ্ভাসংগ্রহ-নামক যে গ্রন্থমালার আয়োজন 
করিয়াছেন তাহ! দেশের জনসাধারণের মধ্যে শিক্ষাপ্রচার ও 
জ্ঞানবিস্তারে সহীয়ুতা করিবে । বিশ্ববিদ্যাসংগ্রহ গ্রন্থমাল! নিশ্চিতই 
জনপ্রিয় হইবে এবং দেশের কল্যাণ সাধন করিবে । 

- আনন্দবাজার পত্রিকা 


বিশ্ববিদ্াসংগ্রহ গ্রস্থমালা বিষয় ও লেখক -নির্বাচনে, মুদ্রণের 
পারিপাট্যে, মলাটের শৌষ্টবে যে প্রকাশন-দক্ষতার পরিচয় দেয় 
বাংলাদেশে তা অভূতপূর্ব । _-পরিচয় 
এ পর্যন্ত বিশ্ববিদ্াসংগ্রহে ৯০খানি পুস্তক প্রকাশিত হইয়াছে 
পত্র লিখিলে পূর্ণ তালিকা প্রেরিত হইবে 
প্রতি গ্রন্থের মূল্য আট আনা 

লোকশিক্ষা গ্রহযালা 


আমরা সজীব প্রাণী হয়েও বহু যুগ ধরে জড়ভাবাপন্ন হয়ে আছি। 
বিশ্বভারতী-প্রবতিত এই গ্রস্থমালা৷ তরুণদের প্রাণে নবজীবনের 
সাড়া উদ্ধদ্ধ করুক। প্রবাসী 


বিশ্বভারতীর পক্ষ থেকে লোকশিক্ষার উদ্দেশ্বে নানা পাঠ্য গ্রন্থ 
প্রকাশের আয়োজন হয়েছে । পাঠ্যগ্রস্থের অল্প পরিসর গণ্ডি 
ভিতর সমস্ত জ্ঞাতব্য তথ্য সরল ভাবে সন্ত্রিবিই কর! ছুরহ সন্দেহ 
নেই। অভিজ্ঞ ব্যক্তিগণের পরিচালনায় মনীষী পগ্ডিতগণের 
সহায়তায় এই স্বমহৎ উদ্দেশ্ঠ সার্থক হয়ে উঠবে ।  --পরিচয় 

এ পর্বস্ত লোকশিক্ষা-গ্রশ্থমালায় ১৪খানি গ্রন্থ প্রকাশিত হইয়াছে 


পত্র লিখিলে পূর্ণ তালিকা প্রেরিত হইবে 
গ্ন্থভেদে মূল্য জ্ঘতন্ত্ 

